CELEX: 32017L0845
Language: mt
Date: 2017-05-17 00:00:00
Title: Direttiva tal-Kummissjoni (UE) 2017/845 tas-17 ta' Mejju 2017 li temenda d-Direttiva 2008/56/KE tal-Parlament Ewropew u tal-Kunsill rigward il-listi indikattivi tal-elementi li għandhom jitqiesu fit-tħejija tal-istrateġiji tal-baħar (Test b'rilevanza għaż-ŻEE. )

18.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 125/27
            
         DIRETTIVA TAL-KUMMISSJONI (UE) 2017/845
   tas-17 ta' Mejju 2017
   li temenda d-Direttiva 2008/56/KE tal-Parlament Ewropew u tal-Kunsill rigward il-listi indikattivi tal-elementi li għandhom jitqiesu fit-tħejija tal-istrateġiji tal-baħar
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2008/56/KE tal-Parlament Ewropew u tal-Kunsill tas-17 ta' Ġunju 2008 li tistabbilixxi Qafas għal Azzjoni Komunitarja fil-qasam tal-Politika tal-Ambjent Marin (Direttiva Kwadru dwar l-Istrateġija Marina) (1), u b'mod partikolari l-Artikolu 24(1) tagħha,
   Billi:
   
               (1)
            
            
               L-Anness III tad-Direttiva 2008/56/KE jistabbilixxi l-listi indikattivi tal-karatteristiki, il-pressjonijiet u l-impatti msemmijin fl-Artikoli 8(1), 9(1), 9(3), 10(1), 11(1) u 24 ta' dik id-Direttiva.
            
         
               (2)
            
            
               Fl-2012, abbażi tal-ewwel valutazzjoni tal-ilmijiet tal-baħar tagħhom li twettqet skont l-Artikolu 8(1) tad-Direttiva 2008/56/KE u bħala parti mill-ewwel ċiklu tal-implimentazzjoni tal-istrateġiji tal-baħar tagħhom, l-Istati Membri bagħtu sett ta' karatteristiki li jwasslu għal status ambjentali tajjeb u l-miri ambjentali tagħhom, lill-Kummissjoni bi qbil mal-Artikoli 9(2) u 10(2) tad-Direttiva 2008/56/KE, rispettivament. Il-valutazzjoni mill-Kummissjoni (2) ta' dawk ir-rapporti tal-Istati Membri, li twettqet skont l-Artikolu 12 ta' dik id-Direttiva, uriet ċar li huma meħtieġa b'mod urġenti aktar sforzi jekk l-Istati Membri u l-Unjoni jridu jaslu għal status ambjentali tajjeb sal-2020.
            
         
               (3)
            
            
               Biex ikun aċċertat li t-tieni ċiklu tal-implimentazzjoni tal-istrateġiji tal-baħar tal-Istati Membri jkompli jikkontribwixxi biex jintlaħqu l-għanijiet tad-Direttiva 2008/56/KE u jrendi determinazzjonijiet iżjed konsistenti ta' status ambjentali tajjeb, fir-rapport tagħha dwar l-ewwel fażi tal-implimentazzjoni, il-Kummissjoni rrakkomandat li fil-livell tal-Unjoni, is-servizzi tal-Kummissjoni u l-Istati Membri jikkollaboraw biex jirrevedu, isaħħu u jtejbu d-Deċiżjoni tal-Kummissjoni 2010/477/UE (3) sal-2015, u li jimmiraw biex jipproduċu sett ta' kriterji għal status ambjentali tajjeb u standards metodoloġiċi aktar ċari, aktar sempliċi, aktar konċiżi u aktar koerenti u komparabbli, u fl-istess ħin jirrevedu l-Anness III tad-Direttiva Kwadru tal-Istrateġija Marina, u jekk ikun hemm bżonn, jirreveduha u jiżviluppaw gwida speċifika biex ikun aċċertat metodu aktar koerenti u konsistenti għall-valutazzjonijiet fiċ-ċiklu ta' implimentazzjoni li jmiss.
            
         
               (4)
            
            
               Ir-reviżjoni tal-Anness III tad-Direttiva 2008/56/KE hija meħtieġa biex tikkomplementa r-reviżjoni tad-Deċiżjoni 2010/477/UE. Barra minn hekk, ir-relazzjoni bejn l-Anness III tad-Direttiva 2008/56/KE u d-deskritturi kwalitattivi għad-determinazzjoni ta' status ambjentali tajjeb elenkati fl-Anness I ta' dik id-Direttiva hija biss impliċita f'dik id-Direttiva, u għaldaqstant mhijiex ċara biżżejjed. F'dokument ta' ħidma tal-persunal tal-2011 (4), il-Kummissjoni spjegat ir-relazzjonijiet bejn id-deskritturi kwalitattivi elenkati fl-Anness I tad-Direttiva 2008/56/KE, l-elementi stabbiliti fl-Anness III ta' dik id-Direttiva, u l-kriterji u l-indikaturi stabbiliti fid-Deċiżjoni 2010/477/UE, iżda setgħet tagħti biss tweġiba parzjali minħabba l-kontenut inerenti tagħhom. Hija meħtieġa reviżjoni tal-Anness III tad-Direttiva 2008/56/KE biex dawk ir-relazzjonijiet jiġu ċċarati aħjar u biex tkun iffaċilitata l-implimentazzjoni, u jkun hemm rabtiet aħjar bejn l-elementi tal-ekosistema u tal-pressjoni u l-impatti antropoġeniċi fuq l-ambjent tal-baħar mad-deskritturi fl-Anness I tad-Direttiva 2008/56/KE u mar-riżultat tar-reviżjoni tad-Deċiżjoni 2010/477/UE.
            
         
               (5)
            
            
               L-Anness III tad-Direttiva 2008/56/KE għandu jipprovdi l-elementi għall-evalwazzjoni (l-Artikolu 8(1) ta' dik id-Direttiva) rigward status ambjentali tajjeb (l-Artikolu 9(1) ta' dik id-Direttiva), jipprovdi l-elementi li jridu jiġu ssorveljati (l-Artikolu 11(1) ta' dik id-Direttiva), li huma komplementari għall-evalwazzjoni (eż. it-temperatura, is-salinità), u jipprovdi l-elementi li għandhom jitqiesu meta jkunu qegħdin jiġu ffissati l-miri (l-Artikolu 10(1) tad-Direttiva). Ir-rilevanza ta' dawn l-elementi se jvarjaw skont ir-reġjun u l-Istat Membru minħabba karatteristiki reġjonali diverġenti. Dan ifisser li l-elementi jeħtieġ li jiġu indirizzati biss jekk jitqies li jkunu “aspetti u karatteristiki essenzjali” jew “pressjonijiet u impatti predominanti” kif imsemmija rispettivament fil-punti (a) u (b) tal-Artikolu 8(1) tad-Direttiva 2008/56/KE, u jekk ikunu preżenti fl-ilmijiet tal-Istat Membru rilevanti.
            
         
               (6)
            
            
               Huwa importanti li jkun żgurat li l-elementi stabbiliti fl-Anness III tad-Direttiva 2008/56/KE jkunu marbutin b'mod ċar mad-deskritturi kwalitattivi tal-Anness I ta' dik id-Direttiva u mal-kriterji u l-istandards metodoloġiċi dwar status ambjentali tajjeb tal-ilmijiet tal-baħar stabbiliti mill-Kummissjoni abbażi tal-Artikolu 9(3) tad-Direttiva 2008/56/KE, kif ukoll mal-applikazzjoni tagħhom b'relazzjoni mal-Artikoli 8, 9, 10 u 11 tad-Direttiva 2008/56/KE. F'dan il-kuntest, dawk l-elementi jeħtieġ li jkunu ġeneriċi u applikabbli b'mod ġenerali madwar l-Unjoni meta wieħed iqis li jistgħu jiġu stabbiliti elementi aktar speċifiċi mill-Kummissjoni abbażi tal-Artikolu 9(3) tad-Direttiva 2008/56/KE jew fil-kuntest tad-determinazzjoni ta' settijiet ta' karatteristiki għal status ambjentali tajjeb skont l-Artikolu 9(1) ta' dik id-Direttiva.
            
         
               (7)
            
            
               It-tabelli 1 u 2 tal-Anness III tad-Direttiva 2008/56/KE għandhom jiġu ċċarati biex jintrabtu iżjed biċ-ċar mal-elementi tal-istat (it-Tabella 1) u mal-elementi tal-pressjoni u l-impatti tagħhom (it-Tabella 2), u biex l-elementi elenkati fihom jintrabtu b'mod dirett mad-deskritturi kwalitattivi stabbiliti fl-Anness I ta' dik id-Direttiva, u permess ta' dan, mal-kriterji stabbiliti mill-Kummissjoni abbażi tal-Artikolu 9(3) tad-Direttiva 2008/56/KE.
            
         
               (8)
            
            
               Biex ikun hemm gwida għall-evalwazzjonijiet tal-użi tal-ilmijiet tal-baħar skont il-punt (c) tal-Artikolu 8(1) tad-Direttiva 2008/56/KE, u tal-attivitajiet umani skont il-punt (b) tal-Artikolu 8(1), u għall-monitoraġġ stipulat fl-Artikolu 11 ta' dik id-Direttiva, it-Tabella 2 għandha titkabbar biex tinkludi wkoll lista indikattiva tal-użi u tal-attivitajiet umani biex tkun żgurata l-konsistenza fl-evalwazzjoni tagħhom madwar ir-reġjuni u s-sottoreġjuni tal-baħar kollha.
            
         
               (9)
            
            
               Għalhekk, l-Anness III tad-Direttiva 2008/56/KE għandu jiġi emendat skont dan.
            
         
               (10)
            
            
               Il-miżuri previsti f'din id-Direttiva huma bi qbil mal-opinjoni tal-kumitat regolatorju stabbilit skont l-Artikolu 25(1) tad-Direttiva 2008/56/KE,
            
         ADOTTAT DIN ID-DIRETTIVA:
   Artikolu 1
   L-Anness III tad-Direttiva 2008/56/KE huwa sostitwit mit-test fl-Anness ta' din id-Direttiva
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sa mhux aktar tard mis-7 ta' Diċembru 2018. Dawn għandhom jgħaddu t-test ta' dawn id-dispożizzjonijiet lill-Kummissjoni minnufih.
   Dawn id-dispożizzjonijiet għandu jkun fihom referenza għal din id-Direttiva jew ikollhom ir-referenza mehmuża magħhom meta jiġu ppubblikati uffiċjalment wara li jiġu adottati mill-Istati Membri. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-leġiżlazzjoni nazzjonali li jadottaw fil-qasam kopert minn din id-Direttiva.
   3.   L-obbligu li jittrasponu din id-Direttiva ma għandux japplika għall-Istati Membri li ma jmissux ma' ibħra.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, is-17 ta' Mejju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 164, 25.6.2008, p. 19.
   
      (2)  Ir-Rapport tal-Kummissjoni lill-Kunsill u lill-Parlament Ewropew — L-ewwel fażi ta' implimentazzjoni tad-Direttiva Kwadru dwar l-Istrateġija Marina (2008/56/KE) — Il-valutazzjoni u l-gwida tal-Kummissjoni Ewropea (COM(2014) 97 final, 20.2.2014).
   
      (3)  Id-Deċiżjoni tal-Kummissjoni 2010/477/UE tal-1 ta' Settembru 2010 dwar kriterji u standards metodoloġiċi għal status ambjentali tajjeb ta' ilmijiet tal-baħar (ĠU L 232, 2.9.2010, p. 14).
   
      (4)  Commission Staff Working Paper SEC(2011) 1255.
   
      ANNESS
      “
            ANNESS III
            
               Listi indikattivi tal-elementi tal-ekosistema, tal-pressjonijiet antropoġeniċi u tal-attivitajiet tal-bniedem rilevanti għall-ibħra
            
            (imsemmija fl-Artikoli 8(1), 9(1), 9(3), 10(1), 11(1) u 24)
            
               Tabella 1
            
            
               L-istruttura, il-funzjonijiet u l-proċessi tal-ekosistemi tal-baħar
            
            b'rilevanza partikolari għall-punt (a) tal-Artikolu 8(1), u tal-Artikoli 9 u 11
            
                        Tema
                     
                     
                        Elementi tal-ekosistema
                     
                     
                        Il-parametri u l-karatteristiki possibbli (Nota 1)
                     
                     
                        Deskritturi kwalitattivi rilevanti stabbiliti fl-Anness I (in-Noti 2 u 3)
                     
                  
                        Speċi
                     
                     
                        Gruppi ta' speċijiet (in-Nota 4) ta' għasafar, mammiferi tal-baħar, rettili, ħut u ċefalopodi tar-reġjun jew tas-sottoreġjun tal-baħar
                     
                     
                        Varjazzjoni spazjali u temporali għal kull speċi jew popolazzjoni:
                        
                                    —
                                 
                                 
                                    id-distribuzzjoni, l-abbundanza u/jew il-bijomassa
                                 
                              
                                    —
                                 
                                 
                                    id-daqs, l-istruttura tal-età u tas-sess
                                 
                              
                                    —
                                 
                                 
                                    ir-rati tal-fekondità, tas-sopravvivenza u tal-mortalità/korriment
                                 
                              
                                    —
                                 
                                 
                                    imġiba li tinkludi l-moviment u l-migrazzjoni
                                 
                              
                                    —
                                 
                                 
                                    l-ambjent naturali tal-ispeċi (il-firxa, l-idoneità),
                                 
                              L-ispeċijiet li jiffurmaw il-grupp
                     
                     
                        (1); (3)
                     
                  
                        Ħabitats
                     
                     
                        Tipi ta' ħabitats ġenerali tal-kolonna tal-ilma (pelaġiċi) u ta' qiegħ il-baħar (bentiċi) (in-Nota 5), jew tipi oħra ta' ħabitats, fosthom il-komunitajiet bijoloġiċi assoċjati magħhom madwar ir-reġjun jew is-sottoreġjun kollu
                     
                     
                        Għal kull tip ta' ħabitat:
                        
                                    —
                                 
                                 
                                    id-distribuzzjoni tal-ħabitats u l-firxa (u l-volum, fejn hu rilevanti)
                                 
                              
                                    —
                                 
                                 
                                    il-kompożizzjoni tal-ispeċijiet, l-abbundanza u/jew il-bijomassa (varjazzjoni spazjali u temporali)
                                 
                              
                                    —
                                 
                                 
                                    fid-daqs u fl-età tal-ispeċijiet (fejn rilevanti)
                                 
                              
                                    —
                                 
                                 
                                    il-karatteristiki fiżiċi, idroloġiċi u kimiċi
                                 
                              Barra minn hekk, għal ħabitats pelaġiċi:
                        
                                    —
                                 
                                 
                                    konċentrament ta' klorofilla
                                 
                              
                                    —
                                 
                                 
                                    il-frekwenzi u l-firxa spazjali tal-proliferazzjoni tal-plankton
                                 
                              
                     
                        (1); (6)
                     
                  
                        L-ekosistemi, inklużi x-xbieki alimentari
                     
                     
                        L-istruttura, il-funzjonijiet u l-proċessi tal-ekosistemi, li jinkludu:
                        
                                    —
                                 
                                 
                                    il-karatteristiċi fiżiċi u idroloġiċi
                                 
                              
                                    —
                                 
                                 
                                    il-karatteristiċi kimiċi
                                 
                              
                                    —
                                 
                                 
                                    il-karatteristiċi bijoloġiċi
                                 
                              
                                    —
                                 
                                 
                                    il-funzjonijiet u l-proċessi
                                 
                              
                     
                        Varjazzjoni spazjali u temporali:
                        
                                    —
                                 
                                 
                                    fit-temperatura u fis-silġ
                                 
                              
                                    —
                                 
                                 
                                    fl-idroloġija (is-sistemi tal-mewġ u tal-kurrenti; l-upwelling, it-taħlit, iż-żmien ta' residenza, l-influss ta' ilma ħelu; il-livell tal-baħar)
                                 
                              
                                    —
                                 
                                 
                                    batimetrija
                                 
                              
                                    —
                                 
                                 
                                    id-dardir tal-ilma (l-ammont ta' sediment/ħama) trasparenza, akustika
                                 
                              
                                    —
                                 
                                 
                                    is-sottostrat u l-morfoloġija ta' qiegħ il-baħar
                                 
                              
                                    —
                                 
                                 
                                    is-salinità, in-nutrijenti (N u P), il-karbonju organiku, il-gassijiet maħlula (pCO2, O2) u l-pH
                                 
                              
                                    —
                                 
                                 
                                    ir-rabtiet bejn il-ħabitats u l-ispeċijiet ta' għasafar tal-baħar, ta' mammiferi u rettili tal-baħar, tal-ħut u taċ-ċefalopodi
                                 
                              
                                    —
                                 
                                 
                                    l-istruttura tal-komunitajiet pelaġiċi-bentiċi
                                 
                              
                                    —
                                 
                                 
                                    il-produttività
                                 
                              
                     
                        (1); (4)
                     
                  
               Noti marbuta mat-Tabella 1
            
            
                        Nota 1:
                     
                     
                        Ingħatat lista indikattiva tal-parametri u karatteristiki rilevanti għall-ispeċijiet, il-ħabitats u l-ekosistemi, li jirriflettu l-parametri affettwati mill-pressjonijiet tat-Tabella 2 ta' dan l-Anness u li huma ta' rilevanza għal kriterji stabbiliti skont l-Artikolu 9(3). Il-parametri u l-karatteristiki partikolari li għandhom jintużaw għall-monitoraġġ u l-evalwazzjoni għandhom jiġu ddeterminati skont ir-rekwiżiti ta' din id-Direttiva, inklużi dawk tal-Artikoli 8 sa 11.
                     
                  
                        Nota 2:
                     
                     
                        In-numri f'din il-kolonna huma referenza għall-punti nnumerati rispettivament fl-Anness I.
                     
                  
                        Nota 3:
                     
                     
                        Fit-Tabella 1 huma elenkati biss id-deskritturi kwalitattivi (1), (3), (4) u (6) ibbażati fuq l-istat, li għandhom il-kriterji stipulati skont l-Artikolu 9(3). Id-deskritturi kwalitattivi l-oħrajn kollha bbażati fuq il-pressjoni, fl-Anness I jistgħu jkunu rilevanti għal kull tema.
                     
                  
                        Nota 4:
                     
                     
                        Dawn il-gruppi ta' speċijiet huma speċifikati aktar fid-dettall fil-Parti II tal-Anness tad-Deċiżjoni tal-Kummissjoni (UE) 2017/848 tas-17 ta' Mejju 2017 li tistabbilixxi kriterji u standards metodoloġiċi ta' status ambjentali tajjeb tal-ilmijiet tal-baħar, kif ukoll speċifikazzjonijiet u metodi standardizzati għall-monitoraġġ u l-valutazzjoni, u li tħassar id-Deċiżjoni 2010/477/UE (ara l-paġna 43 ta' dan il-Ġurnal Uffiċjali).
                     
                  
                        Nota 5:
                     
                     
                        Dawn iit-tipi ġenerali ta' ħabitats huma speċifikati aktar fid-dettall fil-Parti II tal-Anness tad-Deċiżjoni (UE) 2017/848.
                     
                  
               Tabella 2
            
            
               Il-pressjonijiet antropoġeniċi, l-użi u l-attivitajiet tal-bniedem fl-ambjent tal-baħar jew li jaffettwaw l-ambjent tal-baħar
            
            
                        
                                    2a.
                                 
                                 
                                    Il-pressjonijiet antropoġeniċi fuq l-ambjent tal-baħar
                                    b'rilevanza partikolari għall-punti (a) u (b) tal-Artikolu 8(1), u l-Artikoli 9, 10 u 11
                                 
                              
                  
                        Tema
                     
                     
                        Il-pressjoni (Nota 1)
                     
                     
                        Il-parametri possibbli
                     
                     
                        Id-deskritturi kwalitattivi rilevanti stabbiliti fl-Anness I (in-Noti 2 u 3)
                     
                  
                        Id-dħul ta' materja bijoloġika
                     
                     
                        jew it-tixrid ta' speċijiet mhux indiġeni
                     
                     
                        L-intensità u l-varjazzjoni spazjali u temporali, tal-pressjoni fuq l-ambjent tal-baħar u, fejn rilevanti, fis-sors
                        Għall-valutazzjoni tal-impatti ambjentali tal-pressjoni, agħżel l-elementi tal-ekosistemi u l-parametri rilevanti mit-Tabella 1
                     
                     
                        (2)
                     
                  
                        Id-dħul ta' patoġeni mikrobiċi
                     
                     
                         
                     
                  
                        Id-dħul ta' speċi li tkun immodifikata ġenetikament u t-traslokazzjoni ta' speċijiet lokali
                     
                     
                         
                     
                  
                        It-telf ta' komunitajiet bijoloġiċi naturali, jew bidla fihom, minħabba l-koltivazzjoni ta' speċijiet ta' annimali jew veġetali
                     
                     
                         
                     
                  
                        L-isfrattar tal-ispeċijiet (eż. fejn ibidu, fejn jistrieħu u fejn jieklu) minħabba l-preżenza tal-bniedem
                     
                     
                         
                     
                  
                        L-estrazzjoni ta' speċijiet slavaġ, jew il-mewt/il-korriment tagħhom, (minħabba s-sajd kummerċjali u rikreattiv u attivitajiet oħra)
                     
                     
                        (3)
                     
                  
                        Fiżiku
                     
                     
                        Disturbi fiżiċi ta' qiegħ il-baħar (temporanji jew riversibbli)
                     
                     
                        (6); (7)
                     
                  
                        Telf fiżiku (minħabba bidla permanenti tas-sottostrat ta' qiegħ il-baħar jew minħabba l-morfoloġija u l-estrazzjoni tas-sottostrat minn qiegħ il-baħar)
                     
                  
                        Bidliet fil-kundizzjonijiet idroloġiċi
                     
                  
                        Sustanzi, skart u enerġija
                     
                     
                        Id-dħul tan-nutrijenti — sorsi diffużi, sorsi minn punti partikolari, depożitu atmosferiku
                     
                     
                        (5)
                     
                  
                        Id-dħul ta' materja organika — sorsi diffużi u sorsi minn punti partikolari
                     
                  
                        Id-dħul ta' sustanzi oħrajn (eż. sustanzi sintetiċi, sustanzi mhux sintetiċi, radjunuklidi) — sorsi diffużi, is-sorsi minn punti, depożitu atmosferiku, avvenimenti akuti
                     
                     
                        (8); (9)
                     
                  
                        Id-dħul ta' skart (skart solidu li jinkludi l-iskart ta' daqs mikro)
                     
                     
                        (10)
                     
                  
                        Id-dħul ta' ħsejjes antropoġeniċi (impulsivi, kontinwi)
                     
                     
                        (11)
                     
                  
                        Id-dħul ta' forom oħra ta' enerġija (fosthom il-kampi elettromanjetiċi, id-dawl u s-sħana)
                     
                  
                        Id-dħul ta' ilma — sorsi minn punti partikolari (eż. ilma mielaħ)
                     
                     
                         
                     
                  
               
            
                        
                                    2b.
                                 
                                 
                                    L-użi u l-attivitajiet tal-bniedem li jaffettwaw l-ambjent tal-baħar
                                    b'rilevanza partikolari għall-punti (b) u (c) tal-Artikolu 8(1) (l-attivitajiet immarkati * biss huma rilevanti għall-punt (c) tal-Artikolu 8(1)), u għall-Artikoli 10 u 13
                                 
                              
                  
                        Tema
                     
                     
                        Attività
                     
                  
                        Ir-ristrutturar fiżiku tax-xmajjar, kostali jew f'qiegħ il-baħar (il-ġestjoni tal-ilma)
                     
                     
                        It-teħid tal-art
                     
                  
                        Il-bini ta' sistemi ta' kanali u modifiki oħra tal-kanali tal-ilma
                     
                  
                        Id-difiża tal-kosta u l-protezzjoni mill-għargħar *
                     
                  
                        Strutturi barra mix-xtut (minbarra dawk taż-żejt/tal-gass/tal-enerġija rinnovabbli)*
                     
                  
                        Ir-ristrutturar tal-morfoloġija ta' qiegħ il-baħar, inkluż it-tindif tal-ħama u d-depożitu ta' materjali *
                     
                  
                        L-estrazzjoni ta' riżorsi mhux ħajjin
                     
                     
                        L-estrazzjoni ta' minerali (ġebel, metall, minerali, żrar, ramel, qxur tal-molluski) *
                     
                  
                        L-estrazzjoni taż-żejt u tal-gass, inkluż l-infrastruttura*
                     
                  
                        L-estrazzjoni tal-melħ
                     
                  
                        L-estrazzjoni tal-ilma *
                     
                  
                        Il-produzzjoni tal-enerġija
                     
                     
                        Il-ġenerazzjoni tal-enerġija rinnovabbli (mir-riħ, mill-mewġ u l-enerġija mill-mili u t-tifrigħ tal-baħar), inkluż l-infrastruttura*
                     
                  
                        Il-ġenerazzjoni tal-enerġija mhux rinnovabbli
                     
                  
                        It-trażmissjoni tal-elettriku u tal-komunikazzjonijiet (kejbils)*
                     
                  
                        L-estrazzjoni tar-riżorsi ħajjin
                     
                     
                        Il-qbid ta' ħut u tal-frott tal-baħar (professjonali, ta' rikreazzjoni) *
                     
                  
                        L-ipproċessar ta' ħut u frott tal-baħar*
                     
                  
                        Il-qtugħ tal-pjanti tal-baħar*
                     
                  
                        Il-kaċċa u l-ġbir għal skopijiet oħra*
                     
                  
                        Il-kultivazzjoni ta' riżorsi ħajjin
                     
                     
                        L-akkwakultura — fil-baħar, inkluż l-infrastruttura*
                     
                  
                        L-akwakultura fl-ilma ħelu
                     
                  
                        L-agrikultura
                     
                  
                        Il-forestrija
                     
                  
                        It-trasport
                     
                     
                        L-infrastruttura tat-trasport*
                     
                  
                        It-trasport — bastimenti tal-baħar*
                     
                  
                        It-trasport — bl-ajru
                     
                  
                        It-trasport — fuq l-art
                     
                  
                        L-użi industrijali u urban
                     
                     
                        L-użi urbani
                     
                  
                        L-użi industrijali
                     
                  
                        It-trattament u r-rimi tal-iskart*
                     
                  
                        It-turiżmu u l-passatempi
                     
                     
                        L-infrastrutturi għat-turiżmu u għall-passatempi
                     
                  
                        L-attivitajiet turistiċi u l-passatempi*
                     
                  
                        Is-sigurtà u d-difiża
                     
                     
                        Operazzjonijiet militari (soġġett għall-Artikolu 2(2))
                     
                  
                        L-edukazzjoni u r-riċerka
                     
                     
                        Ir-riċerka, l-istħarriġ u l-attivitajiet edukattivi*
                     
                  
               Noti marbuta mat-Tabella 2
            
            
                        Nota 1:
                     
                     
                        Il-valutazzjonijiet tal-pressjonijiet għandhom jindirizzaw il-livelli tagħhom fl-ambjent tal-baħar u, fejn rilevanti, ir-rati tad-dħul (minn sorsi bbażati fuq l-art jew atmosferiċi) għall-ambjent tal-baħar.
                     
                  
                        Nota 2:
                     
                     
                        In-numri f'din il-kolonna huma referenza għall-punti nnumerati rispettivament fl-Anness I.
                     
                  
                        Nota 3:
                     
                     
                        Fit-Tabella 2a huma elenkati biss id-deskritturi kwalitattivi (2), (3), (5) (6), (7), (8), (9), (10) u (11), li għandhom il-kriterji stipulati skont l-Artikolu 9(3). Id-deskritturi kwalitattivi l-oħrajn kollha bbażati fuq l-istat, skont l-Anness I jistgħu jkunu rilevanti għal kull tema.”